ནགས་ཚལ་སྐྱེད་ཚལ་ཚི་གུའི་ཚིགས།།ཚོགས་པའི་སྡེ་ཚན་ལུས་ལང་ཚོ།།ཚོན་རྩི་ཕྲ་ཚོམ་ཚར་དུ་དངར།།ཐེ་ཚོམ་ཚམ་རྔམས་འཇུ་བྱེད་ཚྭ།།ཁང་པའི་ཚོམས་སོགས་ཚ་རྐྱང་ངོ༌།།ངོ་མཚར་མཚན་དཔེ་མཚོ་དང་མཚེའུ།།མཚེ་མ་མཚམས་བཅད་མཚན་གཞི་དང༌།།མཚན་ཉིད་མཚོན་བྱ་མཚན་མས་མཚོན།།ཕྱོགས་མཚམས་སྐྱོན་མཚང་མཚན་མོ་མཚར།།མཚུར་སྟོན་ཁ་མཚུལ་མཚལ་དང་མཚུངས།།རྒྱལ་མཚན་མཚའ་མེས་རྟ་མཚའ་ལུ།།མཛེས་སྡུག་ཁྱིམ་མཚེས་མཚེ་དང་མཚན།།མཚམས་མེད་ལ་མཚེར་དུར་མཚེད་མཚུན།།མཚོན་ཆའི་ཕྱག་མཚན་མཚོག་མར་འཕྱར།།མིང་གི་མཚན་སོགས་མས་འཕུལ་ཚའོ།།བློ་འཚབས་ཆུ་འཚག་ནང་དུ་འཚངས།།ཏེར་མཚིར་མེས་འཚིག་དུ་བ་འཚུབས།།ཟས་འཚེད་ལུས་འཚོ་འཚོ་བྱེད་འཚེངས།།འཚེ་མེད་འཚག་བཟང་འཚལ་མ་འཚལ།།ནོར་འཚོལ་ཕྱུགས་འཚོ་འཚོག་ཆས་འཚོང༌།།བརྡེག་འཚོག་ངལ་འཚོ་འོད་འཚེར་ཞིང༌།།བློ་དང་འཚམས་པར་སྐྱིན་པ་འཚབ།།གདུང་འཚོབ་འཚང་རྒྱ་ལོངས་པའི་འཚར།།ཕྱག་འཚལ་ཤེས་དང་ཆོག་པའི་འཚལ།།འཛོམས་པའི་འཚག་སོགས་འས་འཕུལ་ཚའོ།།